سعيد التغماوي (تزاد ف 19 يوليو 1973)، ممتيل وكاتب سيناريو مغربيي (و عندو لجنسية لفرنسيا و لميركانيا)  من أهم لأدوار لي متل كانت فعام 1995 ف لفيلم لفرنسي "الكره" لي دار ليه لإخراج لمخرج الفرنسي ماتيو كازافيتش. التغماوي شارك فزاف د لأفلام ب لإنݣيزيا، منهم فيلم تلاتة ملوك (1999) لي كان فيه دور لملازم سعيد، وشخصية عمر ف فيلم خائن. تزاد سعيد التغماوي ف نواحي د سين سان دوني، وسط عائلة كبيرا حيتاش كان عندو سبعا د لخوت، و بضبط ربعا لخوت و تلاتة لخواتات. كانو والديه مهاجرين مغربيين و أصولهم أمازيغية ف مدينة الصويرة. خرج من لقرايا بكري باش يولي ملاكم، و نجح ف أنو ياخد لمركز التاني ف لوزن ديالو ف فرنسا. مشا فعام 1999 لمريكان. وفعام 2008، و شد لجنسية لميريكنية.